
J E G Y Z Ő K Ö N Y V
a Jogi, Ügyrendi, Kisebbségvédelmi és Vagyonnyilatkozat-ellenőrző Bizottság 2010.11.22-ei alakuló üléséről


Helyszín: I., 196.
Időpont: 2010.11.22. 09:00

A bizottság részéről jelen vannak:
Kaltenbach Jenő Ádám dr.		Bizottsági elnök
Bihary Gábor		Bizottsági alelnök
Hegedűs László dr.		Bizottsági alelnök
Hardy F. Gábor dr.		Bizottsági tag
Lukoczki Károly		Bizottsági tag
Szentkirályi Alexandra Éva		Bizottsági tag
Meghívottként jelen vannak:
Ottóné dr. Tóth Margit		Jogi Ügyosztály
Tavaszi Ferenc dr.                                                  Jogi Ügyosztály

Az ülést vezeti: Kaltenbach Jenő Ádám dr.
A bizottsági ülés határozatképes.

0/b napirendi pont
Napirend
Kaltenbach Jenő dr.: Az előzetes egyeztetések alapján bejelenti, hogy a 2. napirendi pontban módosítja a határozati javaslatát: név nélkül tesz javaslatot a jogi szakértő megbízására. A következő ülésen pedig 2 személyt jelöl meg, hogy a bizottság választani tudjon közöttük. A napirendre a meghívónak megfelelően tesz javaslatot. 
[bookmark: H1F]1/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Bizottság a napirendjét az alábbiakban állapítja meg: 
1. Javaslat a bizottság 2010. IV. negyedévi költségvetési előirányzatának felhasználására Előterjesztő: Kaltenbach Jenő dr. 
2. Javaslat jogi szakértő megbízására Előterjesztő: Kaltenbach Jenő dr. 
3. Javaslat a Fővárosi Önkormányzat Szervezeti és Működési Szabályzatáról szóló …/2010.(…..) Főv. Kgy. rendelet megalkotására (a nov. 24-i közgyűlés napirendje) Előterjesztő: dr. Kaltenbach Jenő 
Szavazás: 5 igen, 0 nem, 0 tartózkodás
Felelős: Kaltenbach Jenő Ádám dr.
Határidő: azonnal
Határozathozatal módja: egyszerű többségű szavazás

(Szentkirályi Alexandra megérkezik.)
[bookmark: H1T]

1. napirendi pont
Javaslat a Jogi, Ügyrendi, Kisebbségvédelmi és Vagyonny.-ellenőrző Biz. 2010. IV. negyedévi költségvetési előirányzatának felhasználására
Előterjesztő: Kaltenbach Jenő Ádám dr.
Előterjesztés előkészítő: Jogi, Ügyrendi, Kisebbségvédelmi és Vagyonnyilatkozat-ellenőrző Bizottság

Hegedűs László dr.: Kérdezi, hogy technikailag ki, mikor és hogyan veheti igénybe a bizottság költségvetését.
Hardy F. Gábor dr.: Jelzi, hogy a társadalombiztosítási járulék számszakilag nem helyes, illetve túlzásnak tartja a taxi-költségre tervezett összeget.
Kaltenbach Jenő dr.: Kéri a bizottság tagjait, hogy a költségvetés felhasználásával kapcsolatos igényeiket beszéljék meg a titkárság munkatársaival. Jelzi, hogy itt terv-, illetve keretszámok szerepelnek, ez nem jelent tényleges felhasználást. A rendelkezésre álló összeget fel kellett osztani. Az észrevételeket tudomásul veszi, és ezekkel együtt javaslatot tesz az elfogadásra. 
[bookmark: H2F]2/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság a 2010. IV. negyedévi költségvetési előirányzatának felhasználására tett javaslatot az 1. számú mellékletben részletezett tartalommal és az elhangzott észrevételekkel elfogadja.
Szavazás: 6 igen, 0 nem, 0 tartózkodás
Felelős: Kaltenbach Jenő Ádám dr.
Határidő: azonnal, azonnal
Határozathozatal módja: egyszerű többségű szavazás
[bookmark: H2T][bookmark: N1T][bookmark: N2F]

2. napirendi pont
Jogi szakértő megbízása
Előterjesztő: Kaltenbach Jenő Ádám dr.
Előterjesztés előkészítő: Jogi, Ügyrendi, Kisebbségvédelmi és Vagyonnyilatkozat-ellenőrző Bizottság

Kaltenbach Jenő dr.: Jelzi, hogy a következő ülésre két névvel fog előállni. Most e nélkül kéri a javaslat elfogadni.  
[bookmark: H3F]3/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság úgy dönt: felhatalmazza elnökét, hogy munkájának segítése céljából jogi szakértőt bízzon meg. 
Szavazás: 6 igen, 0 nem, 0 tartózkodás
Felelős: Kaltenbach Jenő Ádám dr.
Határidő: azonnal
Határozathozatal módja: egyszerű többségű szavazás
[bookmark: H3T][bookmark: N2T][bookmark: N3F]

3. napirendi pont
Javaslat a Fővárosi Önkormányzat Szervezeti és Működési Szabályzatáról szóló .../2010. (...) Főv. Kgy. rendelet megalkotására
Előterjesztő: Tarlós István
Előterjesztés előkészítő: Főpolgármesteri Iroda

Kaltenbach Jenő dr.: Véleménye szerint az SzMSz-javaslata nincs átbeszélve, a bizottságok nem látták, nem tárgyalták. Az észrevételei az alábbiak: Az 5.§-ban a javaslattételre nyitva álló határidő nagyon rövid. A 18.§-ban az italfogyasztás megtiltása a vízre is vonatkozik, továbbá megtiltja a kritikát az ülést vezető elnök rendfenntartó intézkedései ellen. Ezeket túlzásnak tartja. A 24.§-ból hiányoznak a kisebbségi önkormányzatok, mint módosító indítvány benyújtására jogosultak. Megszűnt az interpelláció lehetősége! Sérül a  jogbiztonság azzal, hogy kikerül a rendeletből a frakciók és a bizottságok működési feltételeinek normatív biztosítása. A 62.§-ban található kitételt - miszerint a főpolgármester irányítja a főjegyzőt - egyenesen Ötv.-ellenesnek tartja, mert ez konkrét utasítási jogot jelent. A Jogi Bizottság feladatai közül megkérdőjelezi a 9.,10.,11. és 12. pontot.
Hegedűs László dr.: Nagyrészt egyetért az elhangzott kritikákkal, de az interpelláció megszűnését helyesli, mert szerinte elegendő a kérdés intézménye is. A főjegyző irányításával kapcsolatban most nem tud állást foglalni, mert elképzelhető, hogy itt változott az Ötv.
Kaltenbach Jenő dr.: Kérdezi a Jogi Ügyosztály vezetőjét, hogy tud-e ezzel kapcsolatos jogszabályváltozásról.
Ottóné dr. Tóth Margit: Jelzi, hogy nem volt ilyen változás. Ezt a megfogalmazást egyébként ők is kifogásolták, és azt javasolták, hogy a főpolgármesternek csak a munkáltatói jogkörében legyen utasítási joga a főjegyző felé.
Bihary Gábor: Megjegyzi, hogy az Ötv. 35.§ (2) bek. alapján a polgármester a hivatalt irányítja, a jegyző pedig vezeti azt. Javasolja, hogy a régi SzMSz szövegében meglévő pontatlanságokat is javítsa most ki a közgyűlés. Alapvetően 3 problémás szóhasználatot lát a szövegben: 1. A közgyűlés helyesen magát a testületet jelenti, nem az ülést. 2. A közgyűlés tagja és a képviselő nem felcserélhető, mivel a főpolgármester is tagja a közgyűlésnek, de nem képviselő. 3. A napirend, a napirendi pont és az előterjesztés használata.
Újdonságnak tartja az új szövegben a preambulumot, de az szerinte pontatlan hivatkozása miatt nem állja meg a helyét. A 2.§-ban kimarad a pecsét (mint jelkép), nem érti az okát. Az 5.§ (1) bek. d) pontban kimaradt az „ülésének” szövegrész, az e) pontban pedig a „várható” helyett a „tervezett” a megfelelő szó. Ugyanitt a (3) bekezdésben az időpont megjelölése helyesen: december 1-jéig. A 7.§ e) pontban szűkíti a kisebbségi önkormányzatok jogát az „őt érintő ügyben” kitétellel, és nincs, aki megállapítaná, hogy mi az, ami érinti a kisebbségeket. A 8.§ (1) bekezdését értelmetlennek tartja az előző okból: nincs, aki megállapítaná, hogy mi az, ami megfelel a követelményeknek. A 11.§ (1) bekezdésben fölösleges az „évente”, a 12.§ (1) bekezdésben pedig az „indokolt esetben” szövegrész. Ugyanitt a (2) bekezdésben nem elegáns a korábbi egyötödről egynegyedre növelni az előírást. Aggályosnak tartja a 15.§ (3) bekezdésben, hogy a tanácskozási joggal rendelkezők is megkapják a zárt ülés anyagát is anélkül, hogy ők kötelesek lennének az esküjük alapján a titoktartásra. Kérdéses, hogy a 17.§ (5) bekezdésben ki állapítja meg azt, hogy az előterjesztés megfelel-e a leírtaknak. Ugyanitt a (6) bekezdésben hiányzik: az interpelláció, az átruházott hatáskörben hozott döntések (ezt célszerű lenne automatikussá, folyamatossá és elektronikus formájúvá tenni). A 18.§(1) bekezdésben említett „első” helyettes nem létezik. A 18.§ (3) bekezdést túl részletesnek tartja. A 19.§ (2) bekezdésben nincs megjelölve, hogy ki vezeti ki a teremből a rendzavarót. A 20.§ (2) bekezdésében a napirendi pont előadója véleménye szerint az előterjesztő. A 23.§ (1) bekezdésben ismét szűkítő rendelkezés van: a korábbi 2-2 helyett 1-1 képviselő. A 24.§ (5) bekezdésben hiányzik a főpolgármester és a kisebbségi önkormányzat.
Bár az Ötv. nem írja elő a képviselő tájékoztatásának formáját, de hiányzik az interpelláció. A döntéshozatal szabályainál kellene megállapítani, hogy a tartózkodás az eredmény szempontjából hogyan minősül. Ha nemnek számít, azt konkretizálni kellene. A 29.§ (5) bekezdésben a gondolatjel közé tett szöveg zavarossá teszi a mondatot. A jegyzőkönyv-készítésnél jónak tartaná, ha az SzMSz lehetővé tenné az észrevétel csatolását. A zárt ülés szabályozását bizonytalannak érzi. Csak a vitát kellene zárt ülésen lefolytatni, a határozatot már nyíltan, és ez a jegyzőkönyvek tartalmára is vonatkozik. A III. fejezet címe helyesen: „a közgyűlés tagja” kellene, hogy legyen. A 39.§ d) pont zavaros: kérdés, hogy változtatni akarják-e a gyakorlatot. A 41.§ (6) bekezdés szintén zavaros: a tárgy hónapot vagy 12 hónapot kell figyelembe venni. Kimaradt a juttatásokból a Fővárosi Közlöny és a BKV-bérlet. A  képviselőcsoport minimális létszámát 3 főre növeli. Ez az LMP-nél és a Jobbiknál veszélyes. Nem szól a javaslat a tanácsnokok működési feltételeiről. A 48.§ (3) bekezdéséből kimaradt a tanácsnok. A 49.§ (3) bekezdésében az Ötv. ebben az esetben kötelezővé teszi a megtárgyalását. Az 54.§-ban vagy pontosan kellene idézni az Ötv.-t vagy csak hivatkozni rá. Az 57.§ (2) bekezdésben pontosítani kell. Az 59.§ (4) és a 61.§ (4) bekezdésben is elő kellene írni a tájékoztatási kötelezettséget. A főjegyzőre vonatkozó 62.§-ból kimaradt a jogpropaganda folytatása, a közigazgatási tevékenység korszerűsítése, és a hivatal mint költségvetési szerv operatív  gazdálkodásának irányítása. Helyesnek tartja, hogy a 68.§ elválasztja a mellékleteket és a függelékeket.  Javasolja, hogy a 69.§ (2) bekezdésben említett térképet elektronikus formában, illetve külön kiadványban is közzétegyék. A részletes indokolást a rövidsége és semmitmondó jellege miatt minősíthetetlennek tartja.

(Hegedűs László dr. távozik.)

Hardy F. Gábor dr.: Kérdezi, hogyan történjen a szavazás az elhangzottakról.
Kaltenbach Jenő dr.: Az a véleménye, hogy nem lehet minden egyes észrevételről szavazni. A jegyzőkönyv majd tartalmazza azokat. Néhány kiemelten fontos és többek által is megemlített kérdésről, úgy gondolja, hogy érdemes külön szavazni. A maga részéről ilyen kérdés az, hogy a bizottság alkalmasnak tartja-e az előterjesztést a Közgyűlés általi elfogadásra. 
[bookmark: H4F]4/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság a „Javaslat a Fővárosi Önkormányzat Szervezeti és Működési Szabályzatáról szóló …/2010.(…..) Főv. Kgy. rendelet megalkotására” című előterjesztést a Közgyűlés általi elfogadásra alkalmasnak tartja. 
(A határozatot a bizottság nem fogadta el!) 
Szavazás: 2 igen, 3 nem, 0 tartózkodás
Felelős: Kaltenbach Jenő Ádám dr.
Határidő: azonnal
Határozathozatal módja: egyszerű többségű szavazás

Bihary Gábor: A következőket javasolja szavazásra bocsátani:
1. A közgyűlés két fordulóban tárgyalja az előterjesztést: a november 24-ei és a december 15-ei ülésén, de döntést csak az utóbbi ülésén hozzon róla.
2. A bizottság javasolja a Közgyűlésnek, hogy a rendelet tartalmazza az interpelláció intézményét.
3. A bizottság azt javasolja a Közgyűlésnek, hogy az előterjesztés tartalmazza a képviselőcsoportok és a bizottságok működési feltételeinek normatív mértékét.
Szentkirályi Alexandra: Azt kéri a bizottságtól, hogy az interpellációról ne most szavazzanak.
Lukoczki Károly: Ellentmondást lát a bizottság elnevezése és a javaslatban megfogalmazott feladatok között. Erről is szavazást kér.
[bookmark: H4T]Kaltenbach Jenő dr.: Alexandra kérését nem látja teljesíthetőnek. Az elhangzott sorrendben szavazásra bocsátja a javaslatokat.
 
[bookmark: H5F]5/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság azt javasolja a Közgyűlésnek, hogy a „Javaslat a Fővárosi Önkormányzat Szervezeti és Működési Szabályzatáról szóló …/2010.(…..) Főv. Kgy. rendelet megalkotására” című előterjesztést a november 24-ei és a december 15-ei ülésén is tárgyalja, de döntést csak az utóbbi ülésén hozzon róla.
Szavazás: 4 igen, 0 nem, 1 tartózkodás
Felelős: Kaltenbach Jenő Ádám dr.
Határidő: azonnal
[bookmark: H5T]Határozathozatal módja: egyszerű többségű szavazás
 
[bookmark: H6F]6/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság javasolja a Közgyűlésnek, hogy a rendelet tartalmazza az interpelláció intézményét. 
Szavazás: 3 igen, 1 nem, 0 tartózkodás  ( 1 nem szavazott)
Felelős: Kaltenbach Jenő Ádám dr.
Határidő: azonnal
Határozathozatal módja: egyszerű többségű szavazás
[bookmark: H6T]
[bookmark: H7F]7/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság azt javasolja a Közgyűlésnek, hogy az előterjesztés tartalmazza a képviselőcsoportok és a bizottságok működési feltételeinek normatív mértékét. 
Szavazás: 5 igen, 0 nem, 0 tartózkodás
Felelős: Kaltenbach Jenő Ádám dr.
Határidő: azonnal
[bookmark: H7T]Határozathozatal módja: egyszerű többségű szavazás

[bookmark: H8F]8/2010.(11.22.) Jogi, Ügyrendi, Kisebbségvédelmi és Vagyonnyilatkozat-ellenőrző Bizottság határozata 
A Jogi, Ügyrendi, Kisebbségvédelmi és Vagyonnyilatkozat-ellenőrző Bizottság elégtelennek tartja a javaslatban található saját feladatait. 
Szavazás: 5 igen, 0 nem, 0 tartózkodás
Felelős: Kaltenbach Jenő Ádám dr.
Határidő: azonnal
Határozathozatal módja: egyszerű többségű szavazás


[bookmark: H8T][bookmark: N3T]Kaltenbach Jenő dr.: Az ülést 10 óra 45 perckor bezárja.
A jelen jegyzőkönyv nyilvános ülésről készült, a szavazás minden esetben nyílt volt.


Budapest, 2010. november 29.

